Surkål

Surkål er en gammel europeisk mattradisjon der hovedingrediensen er hodekål. Retten er spesielt vanlig i Nord-Europa. 
Til retten benyttes finsnittet hodekål, karve, eddik, sukker, salt, smør/margarin, litt hvetemel, litt vann og gjerne et syrlig eple. I Norge benyttes retten spesielt til julemat som tilbehør til svineribbe og annen, tradisjonell fest- eller søndagsmat som svinestek. Surkål kan også kjøpes ferdiglaget. Surkål må ikke forveksles med den tyske sauerkraut, der kålen har vært gjennom en gjæringsprosess.

Surkål fremstilt med rødkål som hovedingrediens omtales gjerne bare som rødkål.

Industrielt fremstilt surkål kan være tilsatt E412, guarkjernemel som fortykningsmiddel.

Referanser

Eksterne lenker 
 NRK julemat

Matretter
Julemat
Jul i Norge